Document ID: /roh_data/filtered/fineweb-2-filterrobots_roh.jsonl.gz/50746

Gia curt suenter la mort dal derschader dal tribunal suprem dals Stadis Unids, Antonin Scalia, datti ina debatta politica davart la successiun da ses uffizi al supreme court.
I va per bler
Ina dumonda principala è, schebain la fracziun conservativa po tegnair la maioritad en il gremi dals nov derschaders. Ils republicans pretendan gia paucas uras suenter la nova da la mort da Scalia, che president Barack Obama desistia d’ina nominaziun en ses ultim onn d’uffizi. Il proxim president duaja reglar la successiun da Scalia.
La decisiun vegn ad avair consequenzas da gronda purtada per ils Stadis Unids. Tar dumondas dispitaivlas sco ils dretgs d’omosexuals, las leschas d’armas u l’abort han ils derschaders suprems stedi l’ultim pled en chaussa. Areguard la politica d’immigraziun ed il cumbat cunter la midada dal clima mancan entant las sentenzias per ils decrets che Obama ha dispensà.
RR novitads 06:00